ลีโอ ยันปฏิทินนางแบบไม่ผิดกฏหมาย
&nbsp;&nbsp;&nbsp;&nbsp;&nbsp;&nbsp;นายฉัตรชัย วิรัตน์โยสินทร์ ผู้อำนวยการฝ่ายการตลาด บริษัท สิงห์คอร์ปอเรชั่น ผู้ผลิตและจำหน่ายเบียร์สิงห์, ลีโอ กล่าวว่า การจัดทำ ปฏิทินลีโอที่มี 6 ดารานางแบบสาวถ่ายแบบในแนว "Body Paint" โดยเพนท์สีเป็นเสื้อผ้าอำพรางเรือนร่าง พร้อมกับปรากฏโลโก้สินค้าปรากฏบนร่างกาย และปฏิทินนั้น ถือว่าไม่ผิดกฏหมาย เนื่องจากบริษัทไม่ได้มีการแจกปฏิทินให้ลูกค้า หรือแจกให้ร้านค้านำไปติดโชว์ในร้าน
15 ธ.ค. 2552

นายฉัตรชัย วิรัตน์โยสินทร์ ผู้อำนวยการฝ่ายการตลาด บริษัท สิงห์คอร์ปอเรชั่น ผู้ผลิตและจำหน่ายเบียร์สิงห์, ลีโอ กล่าวว่า การจัดทำ ปฏิทินลีโอที่มี 6 ดารานางแบบสาวถ่ายแบบในแนว "Body Paint" โดยเพนท์สีเป็นเสื้อผ้าอำพรางเรือนร่าง พร้อมกับปรากฏโลโก้สินค้าปรากฏบนร่างกาย และปฏิทินนั้น ถือว่าไม่ผิดกฏหมาย เนื่องจากบริษัทไม่ได้มีการแจกปฏิทินให้ลูกค้า หรือแจกให้ร้านค้านำไปติดโชว์ในร้าน 
“เมื่อเรารู้กติกาดีอยู่แล้ว เราคงไม่ทำอะไรที่หมิ่นเหม่กฏหมาย ซึ่งหากแจกจะมีความผิดตามมาตรา 30(5) ที่ห้ามการขายเครื่องดื่มแอลกอฮอล์ด้วยการลด แลก แจก แถม ที่เป็นการจูงใจให้ซื้อและบริโภค”นายฉัตรชัยกล่าว
      ทั้งนี้ การจัดทำปฏิทินในปีนี้ เป็นไปตามสัญญาที่ทำไว้กับบริษัท มาร์ติเน่ ของ นางแบบชื่อดัง ลูกเกด-เมทินี กิ่งโพยม ที่ทำสัญญาไว้ 6 ปี และปีนี้เป็นปีที่ 6 ซึ่งทางบริษัท มาร์ติเน่จะเป็นผู้ดำเนินการกับปฏิทินทั้งหมด ส่วนในปีหน้ายังไม่สามารถบอกได้ว่าจะต่อสัญญาหรือไม่ หรือดำเนินการในรูปแบบอื่นแทน“แม้แต่วันนี้ที่มีการเปิดตัวปฏิทินวันแรก ยังไม่มีปฏิทินมาแจก ถ้าคุณหมอสมานถามก่อนจะให้ข่าว จะรู้ว่าเราไม่ได้ทำผิดกฏอย่างที่เป็นข่าวออกมา”นายฉัตรชัยกล่าว